Viktige begreper fra kapittel 2

Viktige begreper:·

Aksjonskanalen Aksjonskanalen er en politisk påvirkningskanal som kan benyttes av både organisasjoner og enkeltpersoner. Dette gjøres gjennom ulike aksjoner for å skape oppmerksomhet rundt egne saker.

·       Diktatur er en styremåte hvor makten ligger hos en eller få personer. Det finnes ulike former for diktatur, men felles er at vanlige folk ofte har mangelfulle rettigheter og at herskerne ikke kan fjernes ved valg.

·       Dømmende makt er den delen av statsapparatet som har ansvar for å håndheve landets lover (se også domstoler, forklart under kapittel 4).

·       Ettpartiregjering er en regjering som består av ett parti.

·       Fylkesting er fylkeskommunenes folkevalgte organ.

·       Ideelle organisasjoner jobber hovedsaklig for andres beste, i stedet for for medlemmene og profitt. Ofte er de også konsentrert om en konkret sak.

·       Interesseorganisasjoner er organisasjoner som jobber for medlemmenes interesser.

·       Koalisjonsregjering er en regjering som består av to eller flere partier.

·       Kommunestyre er det øverste politiske organet i kommunene, og består av representanter valgt av kommunens innbyggere.

·       Lobbyisme er å forsøke og påvirke politikerne utenom de vanlige kanalene, ofte ved direkte møter. Dette kan gjøres av organisasjoner og privatpersoner selv, eller de kan leie inn profesjonelle lobbyister. Lobbyisme kalles enkelte ganger korridorpolitikk.

·       Lovgivende makt i Norge er Stortinget, som er den delen av statsapparatet som har ansvaret for å lage og forandre lover.

·       Mediekanalen er en politisk påvirkningskanal som viser til at enkeltpersoner og organisasjoner kan oppnå innflytelse gjennom å benytte ulike medier til å informere befolkningen, og for å legge press på de som tar beslutningene.

·       Menneskerettighetene er et sett av medfødte rettigheter som er universelle (de gjelder for alle), ukrenkelige og umistelige.

·       Mindretallsregjering Er en regjering hvor partiet, eller partiene, som sitter i regjering har mindretall på Stortinget.

·       Mistillitsforslag er når en av Stortingets representanter fremmer et forslag om at regjeringen, eller et av regjeringsmedlemmene, må gå av. Hvis forslaget for støtte, er regjeringen eller enkeltmedlemmet pliktig til å gå av.

·       Nasjonalforsamling er et lands øverste folkevalgte forsamling. Vanligvis har de også ansvaret for lovene og å vedta statsbudsjett.

·       Opposisjonen er de partiene som ikke deltar i den sittende regjeringen.

·       Organisasjonskanalen er en beskrivelse av hvordan organisasjoner kan oppnå politisk innflytelse gjennom både formelt samarbeid og mer uformelt press.

·       Parlamentarisme er et politisk styresett hvor regjeringen er avhengig av å ikke få nasjonalforsamlingen i mot seg. I Norge kan for eksempel Stortinget tvinge regjeringen til å gå av hvis de er misfornøyde med den jobben regjeringen gjør.

·       Partigruppene består av et partis representanter på Stortinget. De møtes for å diskutere hva partiet mener om bestemte saker, og å samordne hvordan de skal gå frem i disse sakene.

·       Politisk påvirkningskanaler er ulike metoder folk kan benytte for å påvirke politiske beslutninger.

·       Regjering er et lands utøvende myndighet. Den norske regjeringen har ansvaret for den daglige ledelsen av Norge, og kommer med forslag til lover og statsbudsjett. Regjeringen skal sørge for at Stortingets vedtak blir satt ut i live. I tillegg har de ansvaret for å Norges forhold til andre stater.

·       Rettsstat er en beskrivelse av et samfunn som bygger på lover. Disse lovene skal være like for alle, du skal være garantert en rettferdig rettssak, og ingen skal kunne fengsles uten at de har blitt dømt for et lovbrudd.

·       Sametinget er samenes egen folkevalgte forsamling. Forsamlingen har kun en rådgivende funksjon., men kan ha stor innflytelse på Stortinget i saker som angår samene.

·       Sivil ulydighet er en politisk aksjon hvor deltakerne bevisst bryter loven for å få oppmerksomhet rundt deres sak.

·       Stat kan vise både til a) et land og b) betegnelse på de offentlige organene som står for styringen i et land.

·       Statsbudsjettet er en oversikt over alle de forventede inntekter og utgifter en stat vil få i løpet av det kommende året.

·       Stortinget er Norges nasjonalforsamling, og dermed det lovgivende organ. I tillegg vedtar Stortinget statsbudsjettet og har ansvar for å kontrollere regjeringen.

·       Utøvende makt er den delen av statsapparatet som har ansvaret en stats daglige ledelse (se Regjering)

·       Valgkanalen er den politiske kanalen som fleste benytter seg av. Dette gjøres ved å stemme på de partiet som man ønsker at skal styre kommunen/fylket/staten.